open-index/open-wikipedia-markdown huggingface dataset:
Pica

__NOTOC__
***Pica*** er ei biologisk slekt av mellomstore medlemmer av kråkefamilien, Corvidae. Slekta har sirkumpolar utbreiing på den nordlege halvkula. Det er anerkjent sju artar i EBird/Clements Checklist v2018.

Dette er dels fargerike fuglar med særs lang hale, totalt ca. 45 til 60 centimeter i kroppslengd. Basisfargene er svart og kvitt, men modne fuglar kan syne metallisk blått, grønt, lilla og purpurfarga glans. *Pica*-skjorer er skildra som altetande og åtseletarar. Kjønna er like i fjørdrakt, men hannfuglar er større enn hoer. Dei er monogame og har langvarige parband. Reiret er oftast ein stor og overbygd konstruksjon, men det førekjem at dei bygger opne reir. Dette er standfuglar. 

Arten skjor lever i Eurasia frå Irland til Kamtsjatkahalvøya. Han har fråvære frå Island og India. 
Svartnebbskjor lever i store delar av nordvestre Nord-Amerika, inkludert sørlege Alaska og Aleutane. Dette er den største arten i slekta. Gulnebbskjor har eit avgrensa leveområde i California, vest for Sierra Nevada. Dette er den minste arten, han skil seg frå dei to andre med iaugefallande gult nebb. 

Fire takson er nyleg splitta ut frå *Pica pica*: 
Maghrebskjor, *Pica mauritanica* lever i Nordvest-Afrika.
Asirskjor, *Pica asirensis* lever i eit avgrensa område sørvest på Den arabiske halvøya.
Svartgumpskjor, *Pica bottanensis*, lever i vestre, sentrale Kina og sentrale Bhutan.
Orientskjor, *Pica serica*, har utbreiing frå Myanmar til sentrale Kina og er introdusert til Japan.

## Artslista
***Pica*** i rekkjefølgje etter EBird/Clements Checklist v2018, norske namn er etter Norsk navnekomité for fugl:     
* Maghrebskjor, *Pica mauritanica*, Maghreb Magpie, Malherbe, 1845, (LC)
* Asirskjor, *Pica asirensis*, Asir Magpie, Bates, 1936, (EN)
* Svartgumpskjor, *Pica bottanensis*, Black-rumped Magpie, Delessert, 1840
* Orientskjor, *Pica serica*, Oriental Magpie, Gould, 1845
* Skjor, *Pica pica*, Eurasian Magpie, Linné, 1758, (LC)
* Svartnebbskjor, *Pica hudsonia*, Black-billed Magpie, Sabine, 1823, (LC)
* Gulnebbskjor, *Pica nuttalli*, Yellow-billed Magpie, Audubon, 1837, (NT)

## Kjelder
*Morten Bergan (19.12.2018) *[http://birdlife.no/fuglekunnskap/nyheter/?id=973 Nye norske fuglenavn]*, Norsk Ornitologisk Forening, artikkel på birdlife.no, henta 31. januar 2018
* (2018). dos Anjos, L. & Bonan, A. (2018). *Crows and Jays (Corvidae)*. I: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Hypertekst frå 'Species table'. Henta frå http://www.hbw.com/node/52369 16. juni 2018 
;Referansar

## Bakgrunnsstoff
Igor Akinfejev

**Igor Vladimirovitsj Akinfejev** () er ein russisk fotballspelar. Han er målvakt for CSKA Moskva i den russiske fotballigaen, og for det russiske landslaget.

## Kjelder

*
Sylvain Wiltord

**Sylvain Wiltord** () er ein fransk tidlegare fotballspelar frå Neuilly-sur-Marne som var med å vinne EM 2000 med Frankrike. Kantspelaren deltok i 92 landskampar og vart kåra til årets spelar 1999 i Frankrike.

### Klubbspel
Wiltord var aktiv 1992-97 i Rennes, ein klubb som rykte opp i den franske toppserien i 1994. Sommaren 1997 vart han overført til Girondins Bordeaux, der han i sin andre sesong var med å vinne serien og samstundes vart toppskårar i same. I august 2000 vart han overført til London-laget Arsenal FC for heile 13 millionar pund. Med Arsenal vann Wiltord «the double» i 2002, FA-cupen 2003 og ligaen i 2004. Etter å ha fått mindre speletid i 2003/04-sesongen skreiv Wiltord sommaren 2004 kontrakt med Olympique Lyon i heimlandet. Her hadde han stor suksess og vart fransk seriemeister alle dei tre sesongane han gjorde teneste i Lyon. Sidan spelte han to sesongar på Rennes og hadde kortare periodar i Olympique Marseille, FC Metz og FC [Nantes].

===Landslagsspel===
Wiltord fekk sin landslagsdebut då Frankrike 10. februar 1999 slo [England 2-0 på Wembley stadion i London. Han spelte alle kampane under EM i fotball 2000. I EM-finalen mot Italia utlikna han i sluttsekundane av ordinær tid til 1-1, noko som gav Frankrike høve til å vinne 2-1 etter ekstraomgangar gjennom David Trézéguet sin «golden goal». Wiltord var også med då Frankrike gjorde to svake turneringar, Fotball-VM 2002 og Fotball-EM 2004. Betre gjekk det i VM i fotball 2006 der han spelte i alle kampane, oftast som innbytar. Så også i VM-finalen, ein kamp som enda med straffeskyting og italiensk trumf. I november 2006 spelte Wiltord sin 92. og siste landskamp, han skåra 28 mål for Frankrike.

### Merittar
*Europameister 2000 med Frankrike
*VM-sølv: 2006 med Frankrike
*Fransk seriemeister: 1999 med Bordeaux, 2005, 2006, 2007 med Lyon
*Engelsk seriemeister 2002 og 2004 med Arsenal FC
*FA-cupmeister: 2002 og 2003 med Arsenal FC

## Kjelder

**Denne artikkelen bygger på «[[:en:Sylvain Wiltord|Sylvain Wiltord]]» frå ,  den 16. juni 2018.*  
 
*eu-football
Daniel Passarella

**Daniel Alberto Passarella** () er ein argentinsk tidlegare fotballspelar og -trenar frå Chacabuco som var lagkaptein for det argentinske landslaget som på heimebane vann verdsmeisterskapen 1978 etter finalesiger 3-1 mot Nederland. Perioden 1974-86 spelte han 70 landskampar for Argentina og skåra 22 landslagsmål. Som klubbspelar på River Plate var han med å vinne tre nasjonale seriemeisterskap. Passarella var midtstoppar og vert rekna som ein av dei 100 beste fotballspelarane nokon gong.

## Karriere
### Klubbspel
Passarella spelte til 1973 på andredivisjonslaget Sarmiento. Frå 1974 til 1981 spelte han på storlaget River Plate, ein klubb han tre gongar vart metropolmeister for Buenos Aires med, like mange gongar vann laget også den nasjonale serien. Sommaren 1982 gjekk Passarella over til italienske ACF Fiorentina der han var aktiv i fire år. Han avslutta opphaldet i Italia med to sesongar i FC Inter. Etter ein siste sesong som spelar på River Plate, tok han i 1989 over som trenar for laget, ein jobb han hadde i fem år.

### Landslagsspel
Passarella debuterte på Argentina sitt landslag i 1974. Under verdsmeisterskapen 1978 heime i Argentina var han lagkaptein for eit mannskap som syrgde for at Argentina vann fotball-VM for aller fyrste gong, etter å ha påført Nederland eit nytt finaletap i ein verdsmeisterskap. Også i Fotball-VM 1982 var Passarella lagkaptein, då for eit lag som rauk etter mellomspelet. Han var også med i VM-troppa 1986, utan å få speletid.

### Trenar
Etter å ha vore River Plate-trenar i fem år, var Passarella landslagssjef for Argentina 1994-98 og for Uruguay 1999-2001.

## Kjelder

**Denne artikkelen bygger på «[[:en:Daniel Passarella|Daniel Passarella]]» frå ,  den 16. juni 2018.*
Vassongar

**Vassongar** (*Acrocephalus paludicola*) er ein mellomstor songar i kjerrsongarfamilien som er hekkefugl i Aust-Europa og overvintrar i Vest-Afrika. I Noreg er denne arten en svært sjeldan gjest.

## Skildring
Kroppslengda på denne kjerrsongaren er 11,5 til 13 centimeter. Fjørdrakta er beigebrun, mørkare over enn i undersida. Vassongaren har ei brei, lys augebrynstripe og ei markert, lys, gulbrun issestripe. Oversida har kraftige streker, undersida kan ha forsiktige, mørke streker, men dette er individuelt. Songen har ei kompleks oppbygning, gjentatte seriar av to hovudkomponentar: knirkande «trrrrr», etterfølgt av fløytetonar. 

Hekkehabitatet er vide og fuktige enger av starrplantar i varmt temperert klima. Vegetasjonen må i tillegg vere lågvaksen. Utbreiinga for hekking ikkje godt kjend, men er avgrensa og fragmentert, i grenseområdet Tyskland-Polen, i sentrale delar av og i austre delar av Polen, i Litauen, Kviterussland og Ukraina. Overvintringsområda er òg fragmenterte, ligg  i Vest-Afrika og hovudsakleg innanfor grensene til Senegal og Mali. I Noreg kjenner ein 28 godkjende registreringar av vassongarar, dei fleste er frå 1990-talet og dei fleste vart gjorde i Vest-Agder i august månad.

Vassongarar er insektetar med eit vidt repertoar av artar på menyen, desse inkluderer augestikkarar, vassniglar og edderkoppar.

Populasjonen er estimert til mellom 27&nbsp;000 og 41&nbsp;400 og er trudd å vere minkande. Det vektigaste trugsmålet er tap av habitat grunna drenering av våtmark for omgjering til jordbruksføremål. Arten er klassifisert som globalt sårbar.

## Kjelder
;Referansar 

## Bakgrunnsstoff
Kverva

**Kverva** er ei grend i Frøya kommune i Trøndelag fylke. Ho ligg på nordsida av øya Frøya. Fylkesveg 6460 går gjennom grenda.

## Kjelder
Gustav Magnar Witzøe

**Gustav Magnar Witzøe** () er son av den norske industrigründeren Gustav Witzøe.

Mot slutten av 2011 vart alle B-aksjane i familieselskapet Kverva AS overført til Gustav Magnar Witzøe, noko som på den tida gjorde han til den yngste milliardæren i Noreg.

## Referansar
Tårnugle

**Tårnugle** (*Tyto alba*) er ei mellomstor ugle i tårnuglefamilien. Dette er den mest utbreidde arten i ordenen ugler og ein av dei mest utbreidde av alle fuglar. Tårnugla gjev trivialnamn til familien Tytonidae, med ca. 18 artar totalt. Familien er ein av dei to hovudlinjene av nolevande ugler, den andre er dei typiske uglene (Strigidae) med over 200 artar. Tårnugler er funne nesten overalt i verda unntatt i polare regionar og i ørkenregionar, i Asia nord for Himalaya, det meste av Indonesia og New Zealand. 

## Skildring
Det er ein betydeleg variasjon i fjørdrakt og i storleik innanfor dei omtrent 30 underartane av tårnugle, men dei fleste er mellom 33 og 39 centimeter lange og med vengespenn som varierer frå 80 til 95 cm. Andletet er karakteristisk, lyst eller kvitt og hjarteforma, baksida av hovudet og ryggen er spraglete i nyansar av grått eller brunt, undersida varierer frå kvitt til brunt og er nokre gonger flekte med mørke markeringar. 

Lætet til denne arten liknar ikkje andre ugler, varsellætet er skildra som eit skremmande, grelt, hest skrik. Sjølve songen er skildra som klaprande, gurglande hysjing. 

Tårnugler er nattlege over det meste av utbreiingsområdet, men i Storbritannia og på nokre av stillehavsøyene, jaktar dei òg om dagen. Dei spesialiserer seg på byttedyr på bakken, og nesten all føde består av små pattedyr som dei lokaliserer etter lydar; høyrsla deira er svært utvikla. Dei er monogame og para held saman for livet til ein døyr. Hekking føregår på ulike tider av året i samsvar med lokalitet, med eit kull på gjennomsnittleg omtrent fire egg. Reiret ligg i eit holt tre, gammal bygning eller i ei fjellsprekk. Hoa gjer all ruging, og hannen bringar føde til både hoa og ungane. Når ei stort mengd små byttedyr er lett tilgjengeleg, kan uglepopulasjonar vekse snøgt, og globalt sett er arten livskraftig. Men nokre underartar med avgrensa område er meir truga.

Tårnugler er utbreidde i alle verdsdelar, men har fråvære frå høge breiddegrader på den nordlege halvkula, det inkluderer Nord-Amerika nord for USA, Fennoskandia med Noreg og Asia nord for Himalaya. Tårnugla har heller ikkje utbreiing  i det meste av Indonesia, og på New Zealand, jamvel om ho lever på mange mindre stillehavsøyar. Arten er standfugl, men kan gjere streif. Ho er ein svært sjeldan gjest i Noreg. 

Fylogenetiske prov viser at det er minst tre store utviklingslinjer av tårnugle, ei i Europa, Vest-Asia og Afrika, ei i Søraust-Asia og Australasia, og ei i Amerika, og nokon svært divergerande takson på øyane. Følgjeleg deler nokre taksonomiske autoritetar gruppa inn i den vestlege tårnugla for gruppa i Europa, Vest-Asia og Afrika, den amerikanske tårnugla for gruppa i Amerika, og den austlege tårnugla for gruppa i Søraust-Asia og Australasia. Enkelte deler gruppa vidare opp, og anerkjenner opptil fem artar.

## Kjelder

**Denne artikkelen bygger på «[[:en:Barn owl|Barn owl]]» frå ,  den 17. juni 2018.*  
 
;Referansar 

## Bakgrunnsstoff
Kverva AS

**Kverva AS** er eit norsk investeringsselskap med fokus på marin sektor.

Selskapet vart etablert i 1991 som holdingselskap for sjømatverksemda SalMar.
Eigardelen i SalMar vart redusert i 2006, og Kverva byrja investerer i andre selskap, hovudsakleg innan marin sektor.

Gustav Magnar Witzøe er hovudeigar i selskapet. Holdingselskapet Kvarv AS som er ått av faren hans Gustav Witzøe er også eigar i selskapet.

## Kjelder


**Denne artikkelen bygger på «[[:nb:Kverva (selskap)|Kverva (selskap)]]» frå ,  den 17. juni 2018.*  
 
## Bakgrunnsstoff

*
Uli Stielike

**Ulrich Stielike**, kjend som **Uli Stielike**, () er ein tysk tidlegare fotballspelar og -trenar frå Ketsch i Baden-Württemberg. Han var ein mykje stødig midtstoppar og/eller defensiv midtbanespelar som vart europameister med Vest-Tyskland i 1980 og dessutan vann ei mengd pokalar med Borussia Mönchengladbach, Real Madrid og Neuchâtel Xamax. Stielike er, saman med Rainer Bonhof og Manfred Kaltz, dei einaste som har spelt finale i både VM-, EM-, europacupen, cupvinnarcupen og UEFA-cupen.

### Klubbspel
Stielike fekk kontrakt med det vesttyske topplaget Borussia Mönchengladbach i 1973 og spelte på laget i fire og eit halvt år. Gjennom desse sesongane var han med å vinne bundesligaen tre år på rad, og elles vinne den vesttyske cupfinalen 1973 og UEFA-cupen i 1975. I sin siste kamp med Borussia, europacupfinalen 1977, måtte han tole tap mot Liverpool FC.

Sommaren 1977 vart Stielike overført til spanske Real Madrid. Dei tre fyrste åra med Madrid-laget sanka han tre nye ligatitlar. I tillegg var han med å vinne den spanske cupen både i 1980 og 1982, derimot gjekk han på tap i finalane i høvesvis europacupen 1981 mot Liverpool FC og cupvinnarcupen 1983 mot Aberdeen FC. Våren 1985 var han på plass i midtforsvaret til Real då Madrid-laget vann UEFA-cupen for fyrste gong.

Etter åtte sesongar i Real Madrid veksla Stielike i 1985 over til sveitsiske Neuchâtel Xamax, der han både i 1987 og 1988 hjelpte laget til siger i den sveitsiske fotballigaen. Han la opp våren 1988.

### Landslagsspel
I tida frå debuten i 1975 til hans siste landskamp i september 1984 fekk Stielike 42 kampar i den vesttyske landslagstrøya. Han fekk ikkje plass i VM-troppa 1978. Sidan var han med i både Fotball-EM 1980, verdsmeisterskapen i Spania 1982 og Fotball-EM 1984. Både under EM 1980, som Tyskland vann etter 2-1 over Belgia i finalen, og i VM 1982, der Tyskland tapte finalen med 1-3 mot Italia, spelte Stielike alle kampane. Også då Tyskland gjorde eit heller dårleg meisterskap i 1984, spelte han alle tre kampane til full tid. Sine tre landslagsmål skåra han i 1983/84-sesongen.

### Merittar
*Europameister: 1980 for Vest-Tyskland
*VM-sølv: 1982 for Vest-Tyskland 
*Vinnar av UEFA-cupen: 1975 med Borussia Mönchengladbach og 1985 med Real Madrid
*Vesttysk seriemeister: 1975, 1976, 1977 med Borussia Mönchengladbach
*DFB-pokalen: 1973 med Borussia Mönchengladbach
*Spansk seriemeister: 1978, 1979, 1980 med Real Madrid
*Spansk cupmeister: 1980 og 1982 med Real Madrid
*Finaletap i Europacupen: 1977 med Borussia Mönchengladbach og 1981 med Real Madrid
*Finaletap i Cupvinnarcupen: 1983 med Real Madrid
*Sveitsisk seriemeister: 1987 og 1988 med Neuchâtel Xamax 

### Trenar
Stielike var landslagssjef 1989-91 for Sveits, 2006-08 for Elfenbeinskysten og 2014-17 for Sør-Korea.

## Kjelder

**Denne artikkelen bygger på «[[:de:Uli Stielike|Uli Stielike]]» frå ,  den 17. juni 2018.*  
 
*eu-football
Helmut Rahn

**Helmut Rahn** () var ein tysk fotballspelar frå Essen som vart matchvinnar då Vest-Tyskland i 1954 overraskandane vann verdsmeisterskapen i fotball i Sveits med 3-2 mot favoritten Ungarn. Han var angrepsspelar, ofte frå ein vengposisjon.

Rahn spelte på Rot-Weiss Essen frå 1951 til 1959. Med laget frå heimbyen var han med å vinne DFB-pokalen 1953 og bundesligaen i 1955. Sesongen 1959/60 gjorde han teneste i FC Köln. Sidan spelte han tre sesongar i nederlandsk SC Enschede, før han 1963-65 avslutta med MSV Duisburg.

Rahn landslagsdebuterte for Vest-Tyskland i november 1951 i Istanbul. Få veker seinare skåra han sitt fyrste av 21 landslagsmål då Vest-Tyskland i heimbyen hans vann 4-1 over Luxembourg. Under Fotball-VM 1954 spelte høgrevengen fire av dei fem kampane til Vest-Tyskland. I finalen i Bern den 4. juli 1954 mot Ungarn utlikna han i det 18. minutt til 2-2, før han i det 84. minutt skåra det avgjerande målet til 3-2. Fire år seinare spelte Rahn alle Vest-Tysklands kampar i Fotball-VM 1958 i Sverige, ein meisterskap der vesttyskarane tapte 3-6 mot Frankrike i kampen om bronsen. Rahn var landslagskaptein i to kampar våren 1957 og alle seks landskampane i 1958/59-sesongen. I sin 40. og siste landskamp i Ludwigshafen den 27. april skåra han det andre målet då Portugal måtte reise heim med tap 1-2.

## Kjelder

**Denne artikkelen bygger på «[[:de:Helmut Rahn|Helmut Rahn]]» frå ,  den 17. juni 2018.*  
 
*eu-football
Carlos Casemiro

**Carlos Henrique José Francisco Venâncio Casemiro** () er ein brasiliansk fotballspelar, fødd i i São José dos Campos, som vann meisterligaen i fotball 2016, 2017 og 2018 med Real Madrid. Casemiro spelar vanlegvis i ei defensiv midtbanerolle. Han spelte på FC São Paulo til januar 2013, sidan 2013 for Real Madrid, bortsett frå 2014/15-sesongen i FC Porto. Casemiro fekk sin landslagsdebut i 2011 og hadde per 15. juni 2018 delteke i 24 landskampar for Brasil.

## Kjelder

**Denne artikkelen bygger på «[[:de:Casemiro|Casemiro]]» frå ,  den 17. juni 2018.*
Jomfruland nasjonalpark

**Jomfruland nasjonalpark** er ein norsk nasjonalpark som ligg på og omkring øyane Jomfruland og Stråholmen i skjergarden i Telemark. 98 % av arealet i nasjonalparken er sjøområde. Parken vart oppretta i 2016 for å ta vare på eit større naturområde med geologisk særpreg med israndavsetningar og biologisk mangfald i sjø og på land med særeigne og representative økosystem og landskap som er utan tyngre naturinngrep.

Nasjonalparken dekker eit område på 117&nbsp;km² og ligg i Kragerø kommune. Han grensar opp til Stråholmen landskapsvernområde, som vart nyoppretta samtidig med nasjonalparken. Opprettinga kom som følgje av eit lokalt initiativ som starta i 2013.

## Referansar

**Denne artikkelen bygger på «[[:nb:Jomfruland nasjonalpark|Jomfruland nasjonalpark]]» frå ,  den 17. juni 2018.* 
*** oppgav desse kjeldene:*
Raet nasjonalpark

**Raet nasjonalpark** er ein nasjonalpark i kommunane Arendal, Tvedestrand og Grimstad  i Agder fylke. Parken vart oppretta 16.desember 2016 for å verne eit stort naturområde i sjø og på land. Området består av eit variert kystlandskap og interessante økosystem med stort artsmangfald og godt bevarte kvartærgeologiske lokalitetar med stor naturhistorisk verdi.

Nasjonalparken utgjer om lag 607 km², derav 599 km² i sjø. Han strekker seg frå Lyngør i Tvedestrand kommune i nordaust til Valøyene i Grimstad kommune i sørvest. I Arendal omfattar nasjonalparken heile kyststripa til kommunen, og mesteparten av landarealet i nasjonalparken ligg her på øyane Tromøy og Merdø. 

Raet landskapsvernområde og ei rekke naturreservat vart innlemma i nasjonalparken ved opprettinga.

## Referansar

**Denne artikkelen bygger på «[[:nb:Raet nasjonalpark|Raet nasjonalpark]]» frå ,  den 17. juni 2018.* 
*** oppgav desse kjeldene:*
Mário Figueira Fernandes

**Mário Figueira Fernandes** () er ein brasilianskfødd russisk fotballspelar. Han har spela for CSKA Moskva i den russiske fotballigaen frå 2012, og for det russiske landslaget.

## Kjelder
Tundrapiplerke

**Tundrapiplerke** (*Anthus gustavi*) er ein sporvefugl med hekkeutbreiing i nordlege Sibir og med vinterkvarter i Søraust-Asia. Ho høyrer til den største biologiske slekta *[[Anthus]]* i familien av erler og piplerker, Motacillidae.

## Skildring
Utsjånd ut storleik er mykje som ei heipiplerke, med strekete fjørdrakt i olivengråbrunt, med underside i kvitt som har streker på flankene og brystet. Tundrapiplerka er ca. 14 til 15 centimeter i kroppslengd. Ho skil seg frå andre artar i slekta med relativt breie kvite langsgåande band på ryggen, og markerte lyse vengband, ho har dessutan korte tertialar som ikkje dekker handsvingfjørene i lengd. Nebbet er relativt kraftig og rosa farge, beina er lyse. Kjønna er like. Songen er låg, metallisk og karakterisert som ei trille med rytmiske slag. 

Hekkinga skjer i Nord-Russland frå omtrent vestsida av elva Petsjora vest for Ural-fjella, austover til Beringsundet, sørover til Kamtsjatkahalvøya og Kommandørøyane, dessutan eit isolert område i Amur og Primorskij kraj i Russland og på tilgrensande kinesisk område. Dei er trekkfuglar som overvintrar på øyar i Filippinane og Wallacea i Indonesia.

Hekkehabitat er myrer med sparsam vegetasjon, ved elvebreidder med tett og låg vegetasjon, også i overgangssona mellom tundra og taiga. Føda er hovudsakleg insekt.

Mellom 1991 og 2017 var det ca. 50 registreringar av tundrapiplerker på vitjing i Noreg. Alle er notert i månadene september eller oktober og alle vest i landet frå Troms til Vest-Agder med  eit dominerande tal i Røst, Træna og Værøy kommunar i Nordland fylke. 

Populasjonen er ikkje estimert og er trudd å vere stabil. Arten er klassifisert som globalt livskraftig.

## Kjelder
;Referansar 

## Bakgrunnsstoff
Kant i geometri

**Kant** er eit linjestykke mellom to hjørne i ein geometrisk figur, som polygon, polyeder eller fleirdimensjonal polytop.

I ein polygon (eller mangekant) er kanten eit linjestykke på grensa, og blir ofte kalla **side**. I eit polyeder eller meir generelt polytop er ein kant eit linjestykke der to sideflater treff kvarandre. 

## Kjelder

**Denne artikkelen bygger på «[[:en:Edge (geometry)|Edge (geometry)]]» frå , og «[[:nb:Kant (geometri)|Kant (geometri)]]» frå  den 18. juni 2018.* 
*** oppgav desse kjeldene:*
Nils Liedholm

**Nils Erik Liedholm** () var ein svensk fotballsspelar og -trenar frå Valdemarsviks kommun i Östergötlands län. Han vann OL-gull 1948 og VM-sølv 1958 med det svenske landslaget og var gjennom 1950-åra del i den legendariske svenske trioen Gre-No-Li i AC Milan. Liedholm var ein klok indreløpar og ein uvanleg presis pasningsleggjar.

Liedholm byrja spele for Valdemarsviks IF i 1938. Fem år seinare kom han til Norrköpings-klubben IK Sleipner. Frå 1946 spelte han på storklubben IFK Norrköping, eit lag han vann allsvenskan med både i 1947 og 1948. Gjennom åra 1947-49 spelte han 18 landskampar, høgdepunktet var finalen i dei olympiske sommarleikane 1948 i London, ein kamp som enda med svensk siger 3-1 over Jugoslavia.

Sommaren 1949 skreiv Lidholm kontrakt med AC Milan. I Milan fekk han landsmennene Gunnar Gren og Gunnar Nordahl til lagkameratar. Liedholm vart den sentrale spelstyraren i Gre-No-Li-trioen, ein angrepstrio som skapte svensk etterkrigshistorie ikkje berre i AC Milan men også i italiensk fotball. Gjennom tolv sesongar var han med å vinne den italienske liagen fire gongar. I 1958 tok Milan seg til finalen i europacupen i fotball, der det vart tap for Real Madrid. Etter å ha vore utanfor landslaget i nær ti år, deltok Liedholm i VM i fotball 1958 på svensk heimebane. Han var Sveriges lagkaptein i alle fem VM-kampane. Den 29. juni 1958 leidde han eit svensk lag ut til finalen i turneringa. Fire minuttar ut i kampen mot Brasil sende han Sverige i føringa, men sidan tok brasilianarane over og vann 5-2, ikkje minst takk vere 17-åringen Pele. Med dei fem VM-kampane kom Liedholm opp i 23 kampar og 12 mål i landslagstrøya.

Både i 1960-, 1970- og 1980-åra var Liedholm trenar for AC Milan, eit lag han førte til seriemeisterskap 1979. Tre år etter førte han også AS Roma til siger i Serie A. Også AS Roma trente han i fleire periodar.

Liedholm flytta ikkje tilbake til Sverige. Han døydde i ein landsby i provinsen Alessandria, der han hadde budd i fleire tiår.

## Kjelder

* 

**Denne artikkelen bygger på «[[:sv:Nils Liedholm|Nils Liedholm]]» frå ,  den 18. juni 2018.*
Wallacea

**Wallacea** er ei biogeografisk nemning for ei gruppe hovudsakleg indonesiske øyer som er skilde frå dei asiatiske og australske kontinenta gjennom djupe sund. Området omfattar eit landareal på kring &nbsp;km² med større øyer som Sulawesi, Lombok, Sumbawa, Flores, Sumba, Timor, Halmahera, Buru og Seram, i tillegg til  mange mindre øyer.

Området har namn etter den britiske oppdagelsesreisande naturforskaren Alfred Russel Wallace (1823–1913), som også er kjend for å ha definert den faunaregionale skillelinja kalla wallacelinja.

## Geografi

Wallacea er avgrensa av wallacelinja i vest og av lydekkerlinja i aust. Filippinane blir som regel rekna som ein eigen region.
Øyene i Sundaland vest for linja, som Sumatra, Java, Bali og Borneo, har ein pattedyrfauna som likner på den i Fastlands-Asia, med tigrar, nashorn og menneskeapar, medan dei frå Lombok og austover hovudsakleg har pungdyr og fuglar som likner på dei i Australasia. Sulawesi har teikn på begge. 

Medan landlevande dyr kunne kryssa over til Sundaland frå fastlandet og frå øy til øy under istider då havnivået var lågare, kunne dei ikkje lett kryssa  ope hav til Wallacea. Øyene i denne økoregionen har derfor få landpattedyr, landfuglar og ferskvassfiskar med asiatisk opphav.
På liknande vis hadde Australia og Ny-Guinea i aust ein grunn kontinentalsokkel som laga eit geografisk samband mellom dei, ein region forskarar mellom anna har kalla Australia-Ny-Guinea, Meganesia, Papualand og Sahul. Dette området har mange pungdyr, landlevande og ferskvassfiskar ein ikkje finn i Wallacea.
Fuglar, reptil og insekt hadde lettare for å kryssa sunda, og Wallacea har mange artar av denne typen av både asiatisk og australsk opphav. 

Linja som skil Wallacea frå Australia–Ny-Guinea blir kalla lydekkerlinja. Weberlinja er ei midtlinje mellom dei asiatiske og australske flora- og faunaområda, og følgjer dei djupaste sunda i det indonesiske øyriket.

Plantane i Wallacea er hovudsakleg av asiatisk opphav, og botanikarar tek med Sundaland, Wallacea og Ny-Guinea i floraprovinsen Malaya, ein del av Malesia.

## Kjelder

**Denne artikkelen bygger på «[[:en:Wallacea|Wallacea]]» frå , og «[[:nb:|Wallacea]]» frå  den 18. juni 2018.*  

## Bakgrunnsstoff
* Wallacea Reasearch Group
Tego Calderón

**Tegui Calderón Rosario** (), betre kjend under artistnamnet **Tego Calderón**, er ein puertorikansk hiphop-artist. Han har gjeve ut album som *El Abayarde* og *Contraataca*.

## Kjelder

**Denne artikkelen bygger på «[[:es:Tego Calderón]]» frå ,  den 18. juni 2018.*  
 

## Bakgrunnsstoff
*Offisiell nettstad
David Seaman

**David Andrew Seaman** () er ei engelsk tidlegare målvakt i fotball, fødd i Rotherham. Han er særleg kjend som sisteskanse i Arsenal FC gjennom 13 sesongar, 1990-2002. Perioden 1988-2002 vakta målet for det engelske fotballandslaget 75 gongar.

## Karriere
### Klubbspel
Seaman fekk sin ligadebut hausten 1982 med Peterborough United i 4. divisjon. I oktober 1984 vart han overført til Birmingham City, der han gjennom to sesongar var med både på opprykk til 1. divisjon og nedrykk året etter. Perioden 1986-90 gjorde han teneste i Queens Park Rangers. Sommaren 1990 vart Seaman overført til Arsenal FC og dei neste 13 sesongane var han fyrstemålvakt for laget frå London. I hans tid på laget var han med å vinne tre ligameisterskap, fire FA-cupfinalar, ligacupen i 1993 og cupvinnarcupen i 1994. Nær 40 år gammal fekk han i 2003 kontrakt med Manchester City, der han fekk godt med speletid i den eine sesongen før han la opp i 2004.

### Landslagsspel
Seaman debuterte for England i november 1988. Han var England fyrstemålvakt både i Fotball-EM 1996 på heimebane, under VM 1998 i Frankrike, i VM 2002 og den mellomliggjande europameisterskapen 2000. Seaman spelte sin 75. og siste landskamp då England og Makedonia spelte 2-2 i ein EM-kvalifiseringskamp hausten 2002.

### Merittar
*Vinnar av cupvinnarcupen: 1994 med Arsenal FC
*Engelsk ligameister: 1991, 1998 og 2002 med Arsenal FC
*Engelsk FA-cupvinnar: 1993, 1998, 2002 og 2003 med Arsenal FC
*Engelsk ligacupvinnar: 1993 med Arsenal FC
*Tapande finalist i cupvinnarcupen: 1995 med Arsenal FC
*Tapande finalist i UEFA-cupen: 2000 med Arsenal FC
BNLF2a

**BNLF2a** (avstytting av *BamHI-N leftward frame 2a*) er eit lite membranassosiert protein frå Epstein-Barr-viruset (EBV). Det har ei lengd på 60 aminosyrerestar og vert uttrykt tidleg i lytisk syklus. Det hjelper til med å gøyma viruset frå CD8<sup>+</sup>-T-seller, og slik immunforsvaret til verten. Proteinet er unikt for lymfokryptovirusa.

BNLF2a vekselverkar med menneskeproteina antigenpeptidtransportør 1 og 2 (TAP1 og TAP2). Desse proteina dannar eit kompleks som kan pumpa peptid i cytoplasma inn i endoplasmatisk retikulum ved hjelp av energien frigjeven ved hydrolyse av ATP. BNLF2a hemjar både peptid- og ATP-bindingsseta til dette komplekset og gjer at det ikkje verkar.

Menneskeproteinet ATPase ASNA1 syrgjer for at BNLF2a vert sett inn i membranen til endoplasmatisk retikulum. C-enden til BNLF2a er hydrofobisk og vert sett inn i membranen, medan den hydrofile N-enden er i cytosol og kan hemja TAP-komplekset.

Ulike aminosyresekvensar i BNLF2a er observerte hjå ville EBV-virus.

## Kjelder
NM i turn 1962 for menn

**Noregsmeisterskapen i turn 1962** for menn vart avvikla i Turnhallen i Ålesund helga 17.-18. november 1962, med Aalesunds Turnforening som arrangør. Deltakarane tevla i sekskamp.

### Sekskamp





Åge Storhaug, som kom eins ærend frå studiestaden Köln, vart bestemann i fem av dei seks øvingane, Knut Thoresen fekk høgste poengsum i ringar.

## Kjelder
*Arbeiderbladet 19. november 1962
45. ingeniørkamuflasjeregiment

**45. inzjenerno-maskirovotsjnyj polk**, «45. ingeniør-kamuflasje regiment»er eit ingeniørregiment i det russiske forsvaret som er underlagt Den russiske føderasjonens ingeniørstyrkar i Forsvarsdepartementet i Russland. Regimentet er forlagt til Murom, Vladimir oblast, og har ekstra kapasitet for kamuflasje og villeiing i form av oppblåsbare narremål, så som rakettramper, panservogner, stridsvogner og anna militært materiell. 

## Referansar
Barbuda

**Barbuda** er ei øy i Karibia og ein del av øystaten Antigua og Barbuda. Barbuda ligg 40 km nord for Antigua. 
Den største byen er Codrington.
Ved folketeljinga i 2011 hadde Barbuda 1810 innbygjarar.
Øya blei hardt råka av orkanen Irma i 2017, og dei fleste innbyggjarane evakuerte.

Barbuda er ei flat kalksteinsøy av korallopphav. Den høgaste delen ligg rundt 40 moh. og er kjend som Highlands. Øya har eit rikt plante- og dyreliv og er kjend for korallrev og fine strender.
Namnet «Barbuda» kjem frå spansk og tyder 'skjeggete'.

## Historie
Tainofolk kalla siboney eller *guanahuatebey* var eit førkeramisk jeger- og samlarfolk som budde på Barbuda i steinalderen. Øya bli seinare folkesett av arawakar, rundt byrjinga av vestleg tidsrekning. 

Karibar hadde truleg teke kontroll over øya då Christopher Columbus kom til området på si andre reise til Amerika i 1493. Dei utgjorde eit trugsmål mot europearar til 1700-talet, men tidlege spanske busetjingar blei følgde av franske og engelske.
Øya blei annektert av Storbritannia i 1628.

I 1685 blei Barbuda leigd ut til brørne John og Christopher Codrington, som grunnla byen Codrington.  Codrington-familien styrte øya som ein slags føydalstat i over 200 år. Dei produserte matvarer og transporterte slavar til å arbeida på sukkerplantasjane sine på Antigua. Det blei sendt ut slavar frå Barbuda, mest til Antigua, men også til Leeward- og Windwardøyene og til dei amerikanske Sørstatane.
Frå 1740-talet fann det stad fleire slaveopprør i Codrington. Då slaveriet blei oppheva i Det britiske imperiet var ikkje Barbuda nemnd. Gjennom eit opprør frå 1834 til 1835 frigjorde då slavane der seg sjølv. 

1. november 1981 fekk Antigua og Barbuda sjølvstende frå Storbritannia, men blei verande medlem av Det britiske samveldet. Eit sjølvstendeparti på øya, Barbuda Independence Movement, stilte til val i  1989, men fekk ikkje nok røyster til å sitja i parlamentet.

I september 2017 råka orkanen Irma øya, og raserte 95&nbsp;% av bygningane og infrastrukturen på øya. Etterpå blei nesten alle innbyggjarane på øya evakuerte til Antigua, som hadde mindre skade.
Berre rundt 100 menneske blei verande.

## Kjelder


**Denne artikkelen bygger på «[[:en:Barbuda|en:Barbuda]]» frå ,  den 19. juni 2018.*
Tartarpiplerke

**Tartarpiplerke** (*Anthus richardi*)  er ein mellomstor sporvefugl og ei stor piplerke i familien erler og piplerker, Motacillidae. Ho hekkar i opne grasområde i Nordaust-Asia og er ein langdistanseflyttfugl til opent lågland på det indiske subkontinentet og i Søraust-Asia. Tartarpiplerka er ein sjeldan, men vanleg streiffugl til Vest-Europa.

## Skildring
Dette er ei stor piplerke med 17-20 centimeter i kroppslengd. Ho er ein slank fugl som ofte står uvanleg oppreist. Ho har lange gulbrune bein, ein lang hale med kvite ytre fjører og eit kraftig mørkt nebb med ein gulaktig base på undernebbet. Bakkloa er lang og ganske rett. Tartarpiplerka er lite iaugefallande på bakken, med hovudsakleg brun overside og bleikare underside. Ho har  striper på brystet medan buken og flankane er reint ustripa i varmt beige. Andletet har ei lys og brei augebrynstripe, supercilium, og mørk mustasjestripe med eit lyst felt (tygel) over. To svake vengband er danna av bleike tuppar på vengdekkarane. Fjørdrakta varierer litt med underart. Flukta er kraftig og bølgjande og ho gjev eit karakteristisk eksplosivt rop som liknar på ein gråsporv. Songen er ein lang gjentatt serie av monotone «tsjivy-tsjivy»-tonar gjeve i flukt.

Ein forvekslingsart i Europa kan vere markpiplerke, men tartarpiplerka er litt større og meir oppreist på bakken. Markpiplerka manglar òg den tydelege mørke mustasjestripa. 

Tartarpiplerke hekkar i Sør-Sibir, Mongolia, delar av Sentral-Asia og i Nord-, Sentral- og Aust-Kina. Ho trekker til det indiske subkontinentet og Søraust-Asia, vesentleg på fastlandet. Nokre fuglar flyg over Himalaya, Koreahalvøya og Japan under trekket. Ein liten del av populasjonen rører seg regelmessig vestover på hausten, og slike fuglar er registrerte i dei fleste land i Europa, Midt-Austen og Nord-Afrika. Årleg kan ho observerast mellom september og november i kystnære strøk i Storbritannia, Nederland og Skandinavia, jamvel kjem nokre sporadiske fuglar fram om våren. Nokre overvintrar i land som Spania, Portugal og Marokko. I Noreg blir 95 % av registreringane gjort i månadene september til november, i dei siste ti åra er det gjort gjennomsnittleg meir enn 100 godkjente registreringar av arten årleg i landet, meir enn to tredelar av desse i Rogaland og Vest-Agder fylke. 

Habitata for tartarpiplerker er opne område, spesielt flatt lågland under 1800 moh. Som andre piplerker er ho ein insektetar. Ho beitar hovudsakleg på bakken og vil òg gjere korte flygingar for å fange flygande insekt. Det er registrert at ho kan ete frø.

Populasjonen er ikkje estimert og er trudd å vere stabil. Arten er klassifisert som globalt livskraftig.

## Kjelder

**Denne artikkelen bygger på «[[:en:Richard's pipit|Richard's pipit]]» frå ,  den 19. juni 2018.*  
 
;Referansar 

## Bakgrunnsstoff
Silvio Piola

**Silvio Piola** () var ein italiensk fotballspelar frå Robbio i Pavia-provinsen. Midtspissen Piola vart verdsmeister med Italia i 1938 og er den spelaren med flest mål i Serie A i Italia, i tida 1930-54 skåra han 274 gongar.

### Klubbspel
Piola spelte fram til 1934 på US Pro Vercelli. Perioden 1934-43 utmerkte han seg i eit Lazio-mannskap og var toppskårar i serien både i 1937 og 1943, men større suksess enn ein andreplass i Serie A i 1935 oppnådde ikkje Roma-laget. Etter den allierte invasjonen i Sør-Italia i 1943 vart ikkje Serie A arrangert dei neste to sesongane. Frå 1945 til -47 var Piola Juventus-spelar, begge desse sesongane enda laget frå Torino på andreplass i serien. Sesongen 1947/48 var han med å spele Novara Calcio opp i Serie A og var fram til 1954 aktiv i den italienske toppserien med laget frå Nord-Italia.

### Landslagsspel
Piola fekk sin landslagsdebut våren 1935. Under Fotball-VM 1938 skåra han i alt fem mål då Italia forsvarte VM-tittelen frå 1934. To av måla skåra han i finalen mot Ungarn, ein kamp som enda 4-2. Fram til 1940 spelte han 29 landskampar og skåra 27 mål. Sidan fekk han berre enkeltkampar i landslagsdrakta, den siste så seint som i 1952. Han stoppa på 34 kampar og 30 mål for landslaget.
   
### Merittar
*Verdsmeister: 1938 for Italia
*Andreplass i Serie A: 1935 med Lazio, 1946 og 1947 med Juventus

Piola døydde i Gattinara i Vercelli.

## Kjelder

**Denne artikkelen bygger på «[[:en:Silvio Piola|Silvio Piola]]» frå ,  den 19. juni 2018.*
György Sárosi

**György Sárosi** () var ein ungarsk fotballspelar og trenar, fødd i Budapest og død i Genova. Senterløparen var ein av dei beste fotballspelarane i verda i siste halvdelen av 1930-åra.

### Klubbspel
Sárosi byrja spele fotball på Mugyetemi. Allereie i 1929 gjekk han over til storklubben Ferencváros, der han var aktiv heilt til han la opp i 1948. Med Ferencváros vann han fem gongar den ungarske fotballserien og like mange gongar den nasjonale cupmeisterskapen. Tre sesongar var han toppskårar i den nasjonale serien. Ved fire høve var Sárosi med å spele Ferencváros fram til finale i mitropacupen, ei klubbturnering for lag i Mellom-Europa i tida 1927-40, einast i 1937 stod han att som vinnar av cupen i 1937. Med 49 mål på 43 kampar var han den klare skyttarkongen i turneringa. I alt spelte Sárosi 383 meisterskapskampar for Ferencváros og skåra 351 mål.

### Landslagsspel
Sárosi spelte 62 landskampar i tida 1931-43 og skåra 42 mål. Han deltok i Fotball-VM 1934 og 1938 og skåra i alle sine fem VM-kampar. I 1938-meisterskapen var han lagkaptein og reduserte til 1-3 då Ungarn i Marseille den 19. juni tapte finalen mot Italia med 2-4. 19. september 1937 skåra Sárosi sju mål då Ungarn på heimebane i Budapest slo Tsjekkoslovakia 8-3, i den andre omgangen stod han for to ekte hattrick, det fyrste innom elleve minuttar, det andre på åtte minuttar.

### Merittar
*VM-sølv: 1938 for Ungarn
*Vinnar av mitropacupen: 1937 med Ferencváros
*Ungarsk seriemeister: 1932, 1934, 1938, 1940 og 1941 med Ferencváros
*Ungarsk cupmeister: 1933, 1935, 1942, 1943 og 1944 med Ferencváros

## Trenar
Frå 1948 til 1960 var Sárosi trenar for sju ulike klubblag i Italia, mellom andre Juventus som han i 1952 leidde til siger i Serie A.

## Kjelder

**Denne artikkelen bygger på «[[:en:György Sárosi|György Sárosi]]» frå ,  den 19. juni 2018.*  
 
*eu-football
Truserysk

**Truserysk**, på engelsk kjent som **wedgie**, er ei form for spøk eller straffemetode der offeret (nærmast) blir lyfta etter truselinningen. Handlinga blir ofte utført som peik i skolesetting eller som ei form for mobbing.

Truserysk kan vere risikabelt, særleg for menn, fordi det kan skade testiklane eller skrevet.

## Sjå òg
* Buksevatn

## Referansar
Besj

**Besj** eller **beige** er ein lys, gråbrun farge. Fargen har vore mykje brukt på mellom anna datautstyr på 1980- og 1990-talet, og fram til i dag. Besj blir rekna som ein roleg farge, og passar saman med dei fleste sterke fargane når det gjeld møbel- og interiørdesign.
Antigua

**Antigua**, også kjent som *Waladli* eller *Wadadli* lokalt, er ei øy i Karibia og ein del av øystaten Antigua og Barbuda.
Antigua er den største øya i staten, og ligg 40&nbsp;km sør for Barbuda. Dei høyrer begge til Leewardøyane. Øyane blei tidlegare styrt som ein britisk koloni før dei blei ein sjølstendig stat i Det britiske samveldet den 1. november 1981.

Antigua tyder «gammal» på spansk, og har namn etter eit religiøst bilde i domkyrkja i Sevilla, *Virgen de la Antigua*. Namnet Waladli kjem frå dei innfødde karibane og betyr omlag «vårt eige». Det blir også skrive Wadadli etter ein calypsosong.

Øya har ein omkrins på rundt 87&nbsp;km og eit areal på 281&nbsp;km². Etter folketeljinga i 2011 hadde ho 80&nbsp;161 innbyggjarar. Over 31&nbsp;000 menneske bur i hovudstaden St. John's som ligg nordvest på øya. Byen har ei djup hamn som gjer det mogleg for store turistskip å leggja til kai. Andre større busethingar er All Saints (3&nbsp;412 innbyggjarar) og Liberta (2&nbsp;239 innbyggjarar), etter folketeljinga i 2001.

Den naturlege hamna English Harbour på søraustkysten er kjend for å gje ly for store stormar. Staden har ein restaurert britisk maritim kolonistasjon kalla «Nelson's Dockyard» etter kaptein Horatio Nelson. English Harbour og nabolandsbyen Falmouth er blitt kjende reisemål for seglskip og yachtar der dei kan ankra opp og ta inn forsyningar. 

## Kjelder


**Denne artikkelen bygger på «[[:nb:Antigua|Antigua]]» frå ,  den 19. juni 2018.*  
 

## Bakgrunnsstoff
* Rogozinski, Jan (2000): *A Brief History of the Caribbean from the Arawak and the Carib to the Present*, Penguin Putnam, Inc
* Morse, Jedidiah (1797): «Antigua» i: *The American Gazetteer*, Boston, Massachusetts: At the presses of S. Hall, and Thomas & Andrews

* Kart over Antigua 
* Kitesurfing in Antigua
* Antigua Barbuda Department of Tourism
30. ingeniørregiment

**30. ingeniørregiment** er eit ingeniørregiment i det russiske forsvaret som er underlagt 6. kombinerte armé i Vestre militærdistrikt, Russland. Regimentet er forlagt til Kerro, Leningrad oblast.

## Referansar
31. ingeniørregiment

**31. ingeniørregiment** er eit ingeniørregiment i det russiske forsvaret som er underlagt 58. kombinerte armé i Søre militærdistrikt i Russland. Regimentet er forlagt til Prokhladnyj i Kabardino-Balkaria.

## Referansar
NM i alpine greiner 1983

**Noregsmeisterskapen i alpine greiner 1983** vart avvikla 18.-20. februar og 28. mars 1983 på Stranda i Møre og Romsdal. Storslalåmtevlingane vart utsett i fem veker grunna vanskeleg vertilhøve.

## Menn
### Slalåm



Dato: 21. februar
Stad: Stranda


### Storslalåm



Dato: 28. mars
Stad: Stranda


### Utfor



Dato: 19. februar
Stad: Stranda


### Kombinasjon





## Kvinner
### Slalåm



Dato: 21. februar
Stad: Stranda


### Storslalåm



Dato: 28. mars
Stad: Stranda


### Utfor



Dato: 19. februar
Stad: Stranda


### Kombinasjon





## Kjelder
**Sportsboken 83-84*. Sportsboken As. Stavanger 1983.
Ferran Olivella

**Fernando Olivella Pons** () er ein spansk tidlegare fotballspelar frå Barcelona, kaptein på det spanske landslaget som vann europameisterskapen 1964. Forsvarsspelaren spelte på FC Barcelona frå 1956 til 1969.

### Klubbspel
Olivella spelte 1954-56 på andredivisjonslaget España Industrial. Sommaren 1956 gjekk han over til FC Barcelona og etablerte seg omgåande i fyrsteellevaren. Fram til 1964 spelte han i midtforsvaret, sidan oftast som sideback. Frå 1964 var han kaptein på laget til han la opp i 1969. Med Barça vart Olivella spansk seriemeister i 1959 og 1960, fire gongar vann han den spanske cupmeisterskapen og tre gongar Messebycupen. Han skåra eitt einaste mål i den spanske fyrstedivisjonen.

### Landslagsspel
Olivella spelte 6 landskampar for Spania i tida 1957-60. Etter tre og eit halvt år utanfor landslaget kom han i oktober 1963 tilbake i EM-kvalifiseringskampen mot Nord-Irland i Belfast. Frå mars 1964 til han i desember 1965 spelte sin 18. og siste landskamp var han landslagskaptein i 10 kampar på rad. Under Fotball-EM 1964 i Madrid var han med å vinne semifinalen med 2-1 over Ungarn og finalen med dei same siffera mot Sovjetunionen.

### Merittar
*Europameister: 1964 for Spania
*Vinnar av messebycupen: 1958, 1960 og 1965 med FC Barcelona
*Spansk seriemeister: 1959 og 1960 med FC Barcelona
*Spansk cupmeister: 1957, 1959, 1963 og 1968 med FC Barcelona
*Finaletap i cupvinnarcupen: 1969 med FC Barcelona

## Kjelder

**Denne artikkelen bygger på «[[:de:Ferran Olivella|Ferran Olivella]]» frå ,  den 20. juni 2018.*  
 
*eu-football
Asbjørn Gjengedal

**Asbjørn Magne Gjengedal** () er ein norsk prest og forfattar, fødd i Hyen i Gloppen kommune. Han er utdanna cand.theol. frå Menighetsfakultetet. Gjengedal arbeidde som feltprest i Bardu frå 1967, før han vart residerande kapellan i Breim i 1969. Han var sokneprest i Gloppen kommune frå 1976 til 1982. I 1982 tok han over som generalsekretær for Norges kristelige ungdomsforbund. I 1987 vart han sokneprest i Ålesund og prost i Nordre Sunnmøre prosti fram til 1996. Han var prostiprest i Nordfjord frå 1996 til 2007, og var mellom anna sjukehusprest ved Nordfjord sjukehus.

På slutten av 1990-talet drog Gjengedal til USA for eit lengre opphald. Han samla der informasjon om Abraham Vereide, som  utvandra frå Gloppen 19 år gammal. Vereide vart ein markant skikkelse innan metodistkyrkja i USA og etablerte The Fellowship Foundation, og ein bøneseremoni som i dag er kjend som National Prayer Breakfast, eit nasjonalt årleg arrangement som trekkjer presidentar til talarstolen. Gjengedal samla og gjennomgjekk eit omfattande kjeldemateriale og gav ut ein biografi om Abraham Vereide i 2001 på Lunde Forlag.

## Bibliografi
### Bøker
*
*
### I bøker - eit utval
*
### I tidsskrift - eit utval
* Lokalhistoriske artiklar Sogn og Fjordane

## Kjelder
* Wikipedia bokmål
* Om Asbjørn Gjengedal i Fylkesleksikon for Sogn og Fjordane
Trastesongar

**Trastesongar** (*Acrocephalus arundinaceus*) er ein stor songar i kjerrsongarfamilien som er hekkefugl i Europa og austover til vestre Mongolia. Han overvintrar i Afrika sør for Sahara. I Noreg er denne arten ein sjeldan gjest. 

## Skildring
Trastesongar liknar røyrsongar, berre mykje større, med kroppslengd på 16 til 20 centimeter. Hovudet er relativt stort og nebbet grovt med ein mørk flekk på undersida ut mot spissen. Fjørdrakta er brun på oversida, og lysare beige på undersida. Det lyse strupeområdet kan ha svake grå striper. Halen er litt avrunda i enden. Kjønna er like. 

Songen er høglydte, gjentatte rytmiske seriar av skrikande variantar med falsettlydar som til dømes «krie-krie-krie trr-trr-kie-kie». 

Hekkehabitatet er enger av takrøyr ved opent ferskvatn, nokre gongar i liknande høge vekster av dunkjevlefamilien. Om vinteren kan dei beite på tørrare område, i høgt gras, i hagar, og i mais- og sukkerplantasjar. Utbreiinga for hekking er Europa aust for Noreg og Storbrittania, nordvestre Afrika, Midt-Austen, Kaukasus og inn i vestre Mongolia og nordvestre Kina. I Europa er hekkeområda fragmenterte. I Noreg blir meir enn 85&nbsp;% av registreringane av streiffuglar gjort i månadene mai og juni, i dei siste ti åra er det gjort gjennomsnittleg fire godkjente registreringar av arten årleg i Noreg, omtrent halvparten av desse frå Hordaland til Vest-Agder fylke.

Denne kjerrsongaren er insektetar, men kan supplere med sniglar, små ryggstrengdyr og jamvel bær og fruktar utanom hekketida.

Populasjonen er estimert til mellom 5 og 9 millionar individ og er trudd å vere minkande. Han er kategorisert som livskraftig, LC, av IUCN.

## Kjelder
;Referansar 

## Bakgrunnsstoff
Henrik Larsen

**Henrik Larsen** () er ein dansk tidlegare fotballspelar frå Lyngby som i 1992 vart europameister med Danmark.

Midtbanespelaren Larsen spelte på Lyngby BK i tre periodar; 1985-90, 1991/92 og 1995-96. Han var elles aktiv i AC Pisa 1990-92, Waldhof Mannheim 1993/94 og FC København 1996-99. Med Lyngby vann han den danske cupmeisterskap både i 1985 og 1990. Våren 1992 vart han dansk seriemeister, ein serie med berre 14 kampar då Danmark i 1991-92 la om seriesystemet til haust-vår-sesong. I 1997 vart han dansk cupmeister for tredje gong då FC København slo Ikast 2-0.

Perioden 1989–96 spelte Larsen 39 landskampar og skåra fem mål, ikkje mindre enn tre av dei under EM i fotball 1992 i Sverige. I semifinalekampen mot Nederland skåra han begge Danmarks mål i ein kamp som enda 2–2, der Larsen så skåra på Danmarks fyrste straffe i straffeskytinga. Dei siste landskampane fekk han under Fotball-EM 1996 i England.

Larsen var 2002-05 landslagstrenar for Færøyane.

## Kjelder

**Denne artikkelen bygger på «[[:en:Henrik Larsen|Henrik Larsen]]» frå ,  den 21. juni 2018.*
Klaviatur

**Klaviatur** (av latin *clavis*, 'nøkkel') eller tastatur viser til tangentsystemet på klaverinstrument. Det omfattar vanlegvis sju kvite undertangentar og fem svarte overtangentar i oktaven (på piano, orgel, synthesizer og liknande). Trekkspel finst både med tangentar (pianospel) og tastar (knappespel). Handklaverte på orgelet blir kalla manual.


Piano Keyboard.jpg|Klaviatur på eit modernen klaver
Harmonetta Top.JPG|Klaviatur på harmonetta (blanding av melodika og munnspel
Accordion-pic-c type.jpg|Klaviatur på knappetrekkspel
MIM Janko Piano 2.jpg|Jankó-klaviatur


## Sjå òg
*Klaver
*Tangentfjøl

## Kjelder
*